Bukmeker

Bukmeyker – sport va boshqa tadbirlarda tikilgan pullarni yigʻadigan va belgilangan miqdordagi pullarni tadbirdagi yutgan shaxslarga qaytaradigan inson yoki tashkilot.

 Tarix 
Birinchi bukmeyker 1795-yildagi Nyumarketdagi Ogden boʻlgan.

 Tadbirlar doirasi 
Koʻpgina mamlakatlardagi bukmeykerlar professional sport turlariga, ayniqsa ot poygalariga va katta futbol oʻyinlari yoki Hind Premyer Ligasi kabi musobaqa va tadbirlarda tikilgan garov pullarini qabul qilishga katta eʼtibor berishadi. Biroq, faqatgina baʼzi mamlakatlarda siyosiy saylovlar, Oscar marosimlari kabi tadbirlardagi garov pullari bukmeykerlar tomonidan qabul qilinadi.

 Buyuk Britaniyaning qimor oʻyinlari sanoati 
Buyuk Britaniyadagi birinchi bukmeyker Harry Ogden deb hisoblanadi, u 1790-yillarda bu biznesini yoʻlga qoʻygan. Yaʼni bunday ''biznes''lar 18-asrlarda boshlanganMunting, Roger (1996). An Economic and Social History of Gambling in Britain and the USA. Manchester University Press. p. 89.Vamplew, Wray; Kay, Joyce. (2005). Encyclopedia of British Horseracing. Routledge. p. 50..

1845-yilgi oʻyinlar toʻgʻrisidagi qonunga muvofiq, Buyuk Britaniyada faqat poyga musobaqalaridagina pul tikishga ruhsat berildi. Oʻyinlarda juda koplab odamlar tomoshaga kelishar edi, shu sababli bukmeykerlarga pullar ''oqib kela boshladi''. Ular havfsizlik uchun olomon ichida faoliyat yurituvchi tan soqchilarni yollashar edi. Qonunga xilof tashkilotlar politsiya tarafidan jarimaga tortilsada, Bella Tomasson kabi politsiya koʻz yumgan bukmeykerlar ham bor edi.

1961-yilda Harold Makmillan qimor oʻyinlarini qonuniylashtirdi va qimor oʻyinlarini haqqoniy va halol boʻlishi uchun qatʼiy choralar korildi. Oʻsha vaqtlardan beri bukmeykerlik (qimor) sanoati rivojlandi. Bir vaqtlar 15 mingdan ortiq qimoq oʻyinlari mavjud edi. Qonunlar sababli esa 2013-yilda qimor oʻyinlari 9100-9200 gacha qisqardiGambling Commission Gambling industry statistics April 2009 to September 2012. Bu maʼlumotlar 2022-yil mart oyidagi koʻrsatkichlariga binoan 6219 gacha kamaydi, asosan Covid-19 va Buyuk Britaniyadagi bunday kompaniyalarning majburiy yopilishi tufayli koʻrsatkichlar pasayib ketgan. Mamlakatning eng yirik bukmeykerlar guruhi, „Buyuk uchlik“ deb tanilgan boʻlib, Uilyam Xil, Ladbrokes va Coraldan iboratVamplew and Kay, p. 51..

 Germaniya 
Otlar poygalari va lotoreyalarga pul tikish togʻrisidagi qonun Germaniya qonun chiqaruvchi organi tomonida qabul qilingan va 2012-yilning 1-iyulida kuchga kirgan. Oʻshandan beri barcha sport oʻyinlariga tikilgan garov pullarining 5% miqdori soliq sifatida olinadi (onlayn va offline). Bu butun Germaniya bukmeykerlik bisnesiga katta taʼsir qiladi.

 Qoʻshma Shtatlar 
Oliy Sud 2018-yilda onlayn qimor oʻyinlariga qoʻyilgan taqiqni bekor qildi. Biroq, onlayn qimor va kazinolarda qonuniy boʻlsa-da, har bir shtatning oʻz qoidalari mavjud. Pensilvaniya va Nyu-Jersi shtatlarida qonuniy bukmeykerlar DraftKings, FanDuel, va Pointsbet hisoblanadi. Missisipi, Nyu-Jersi, Delaver, Nevada va Gʻarbiy Virjiniya bu oʻyinlarni qonuniylashtirish jarayonida, ammo Nevada va Nyu-Jersi allaqachon qonunlarni qabul qildi. Koʻpchlab tahlilchilarning fikricha, onlayn qimor oʻyinlarini qonuniylashtirish tendensiyasi AQShning yana ham koʻproq shtatlarida davomiylashyabdi.
 Manbalar 

Turkum:Kasblar
Turkum:Kasblar haqidagi chala maqolalar